My Love, My Life

My Love, My Life ir Zviedrijas popmūzikas grupas ABBA dziesma. Dziesmas autori ir Bjērns Ulveuss, Benni Andešons un Stigs Andersons, bet vokālo sniegumu veido Angnētas Feltskūgas balss. Šī dziesma tika ierakstīta 1976. gada 20. augustā un izdota 1976. gadā albuma Arrival sastāvā.Informācija par "My Love, My Life", abbaomnibus.net Šī ir viena no pēdējām dziesmām, kas tika ierakstīta šim albumam.Skots, Roberts (2002) 'ABBA: Thank You for the Music - The Stories Behind Every Song', Carlton Books Limited: Great Britain, p.78 Bjērns Ulveuss apgalvo, ka šī dziesma ir Angnētas Feltskūgas vokālo spēju labākais piemērs.

 Dziesmas ierakstīšana 
Pirmie dziesmas demo ieraksti tika ierakstīti jau 1976. gada jūlijā. Sākotnēji dziesmā tika izmantoti citi dziesmas vārdi, kuru dēļ šo dziesmas versiju sauca Monsieur, Monsieur. Monsieur, Monsieur vēsta par meitenes romantiskajām attiecībām Parīzē,Monsieur, Monsieur dziesmas vārdi kurus komponists Bjērns Ulveuss rakstīja, atceroties savu braucienu uz Franciju pusaudžu gados.Ulvaeus, B et al.: "Mamma Mia! How Can I Resist You?", page 104. Weidenfield & Nicolson, 2006 Vēlāk šī dziesmas doma tika izmantota ABBA dziesmā Our Last Summer. Daļa no Monsieur, Monsieur tika pārraidīta radio intervijā ar Angnētu. 1976. gadā radio intervijā B is for Benny, kurā piedalījās grupas dalībnieks Benni Andešons, tika izmantots šīs dziesmas instrumentālais demo ieraksts. Grupa nebija apmierināta ar dziesmas skanējumu, tāpēc 20. augusta ierakstu sesijā izlēma palēnināt dziesmas tempu un arī pazemināt dziesmas tonalitāti, lai labāk saderētu ar Angnētas balsi. Dziesmas fona vokāls tika veidots, iedvesmojoties no 10cc hita I'm Not In Love.

 Dziesmas video 
Dziesmas video tika ierakstīts televīzijas speciālizlaiduma Abba-dabba-doo laikā. Šoreiz video uzņēma Leonards Ēks un Pērs Falkmans, kuri bija šī televīzijas speciālizlaiduma režisori. Video tika uzņemts 1976. gada septembrī Sveriges Radio telpās. Video piedalās tikai Angnēta, kas izpilda šo dziesmu kameras priekšā, kura ir pietuvināta viņas sejai. Video tika nofilmēts vienas dienas laikā, un tā veidošanā režisori izmantoja chroma key tehniku, kurā mūziķe tika filmēta uz vienkrāsaina fona, lai vēlāk varētu rediģēt šo video pārklājot to ar citu videomateriālu — šajā gadījumā Angnētas kustībām video filmēšanas laikā.

 Vēlākie izdevumi 
1983. gadā dziesma tika ierakstīta kā daļa no ABBACADABRA mūzikla, kur to izpildīja Elaina Peidža.Informācija par Elainas Peidžas singlu Šī versija tika izdota kā singls 1983. gada decembrī ar nosaukumu Like an Image Passing By. Divdesmit gadus pēc My Love, My Life ierakstīšanas, Angnēta Feltskūga, dziesmas galvenā vokāliste, izdeva albumu ar šādu pašu nosaukumu, kurā bija iekļautais vairākas dziesmas no viņas mūziķes karjeras.Albuma My Love, My Life izdevuma informācija

 Atsauces 

 Ārējās saites 

 Dziesmas vārdi metrolyrics.com 

Kategorija:ABBA dziesmas
Kategorija:1976. gada singli